PRESSEMELDING

**ÅOC-rittene 2018**

**Fra:** Ålesund og Omegn Cykleklubb

**Ålesund og Omegn Cykleklubb (ÅOC) arrangerer ÅOC-rittene 2018, som består av ÅOC-tempoen og ÅOC-rittet.**

ÅOC inviterer også i år til temporitt og landeveisritt. Nytt av året er at det har kommet ny forskrift for gjennomføring av ritt. Vi har i den anledning valg å flytte rittene til andre og spennende traseer, med nye utfordringer. I år blir temporittet gjennomført på Innfartsveien i Ålesund, mens landevei fellesstart har utgangspunkt ved Vatneeidet.

Begge rittene gjennomføres søndag 6.mai.

*Sted/tid*:

* Start – og målområde for ÅOC-tempo er ved innkjøringsrampen mot Innfartsveien, retning øst (rett ovenfor båthavnen). Første start er kl 10:00, og vi forventer at samtlige ryttere er i mål rundt kl 11:00.
* ÅOC-rittet starter og avsluttes ved Eidet kulturhus ved Vatneeidet. Startskuddet går kl 14:30.

Løyper:

* ÅOC-tempoen går østover fra påkjøringsrampen til Innfartsveien ved Nørve, med vendemål rett før rundkjøringen på Lerstad. Totalt ca 19 km som lengste distanse, og ca 9,5 km for enkelte aldersbestemte klasser. Innfartsveien er selvsagt stengt for annen trafikk når temporittet pågår!
* ÅOC-rittet består av forskjellig lengder i forhold til aldersklasser, og varierer fra ca 18 km, til to runder rundt traseen Vatne – Rekdal – Fiksdal – Nakkedal – Vatne, og er ca 94 km. Turen er en flott naturopplevelse med fantastisk utsikt både langs sjøkanten og over fjellet. Her gjelder ordinære trafikkregler, og syklister deler vei med bilister og andre.

For mer informasjon om ÅOC-rittene og påmelding til disse, se Ålesund og Omegn Cykleklubbs hjemmeside: www.aalesundsykkelklubb.no

**Om ÅOC**

ÅOC er en sykkelklubb med tilbud til syklister i alle aldre og innen ulike grener av sykkelsporten og til utøvere på alle nivå. Lagets formål er ved samarbeid og kameratskap å fremme sykkelidrett i sunne former.

www.aalesundsykkelklubb.no